VI. ПРЕГЛЕД ОДРЕДАБА ЗАКОНА О ПОРЕСКОМ ПОСТУПКУ И ПОРЕСКОЈ      АДМИНИСТРАЦИЈИ КОЈЕ СЕ МЕЊАЈУ, ОДНОСНО ДОПУЊУЈУ

Члан 10.
Порескоправни однос је однос јавног права који обухвата права и обавезе у пореском поступку Пореске управе с једне и физичког, односно правног лица, као и отвореног инвестиционог фонда, односно алтернативног инвестиционог фонда који нема својство правног лица, а који је уписан у одговарајући регистар у складу са законом (у даљем тексту: фонд), с друге стране, којим се уређује: 
1) обавеза плаћања пореза, обавеза обезбеђења пореске обавезе и обавеза плаћања споредних пореских давања од стране физичког, односно правног лица, као и фонда и право Пореске управе да захтева испуњење ових обавеза; 
2) обавеза физичког, односно правног лица, као и фонда да, у складу са законом, утврди порез, односно, по одбитку, наплати порез у име пореског обвезника, води прописано рачуноводство, подноси пореске пријаве, доставља Пореској управи тражену документацију и податке, не обавља плаћања на начин друкчији од прописаног, дозволи преглед свог пословања службеном лицу Пореске управе и друге законом утврђене обавезе чињења, нечињења или трпљења, у циљу благовременог и правилног плаћања пореза, као и право Пореске управе да захтева испуњење ових обавеза. У порескоправном односу из става 1. овог члана, физичко, односно правно лице, као и фонд има право: 
1) на повраћај више или погрешно плаћеног пореза, односно споредних пореских давања (у даљем тексту: преплата), као и на повраћај пореза када је то другим пореским законом предвиђено; 
2) на пореску рефакцију, односно на рефундацију пореза у складу са пореским законом; 
3) да користи порески кредит у односу на пореску обавезу, односно обавезу по основу споредних пореских давања; 
4) да користи преплату за намирење доспелих обавеза по другом основу, путем прекњижавања. 
Ако се лице из става 2. овог члана определи за повраћај преплате, као и за рефакцију, односно рефундацију пореза, односно за намирење доспелих обавеза по другом основу путем прекњижавања пореза, Пореска управа има обавезу да по захтеву донесе решење без одлагања, а најкасније у року од 15 дана од дана пријема захтева, ако пореским законом није друкчије уређено.    
Уз захтев за повраћај преплате доприноса за пензијско и инвалидско осигурање порески обвезник - физичко лице подноси и решење, ОДНОСНО УВЕРЕЊЕ Републичког фонда за пензијско и инвалидско осигурање о утврђеном праву на повраћај доприноса за пензијско и инвалидско осигурање. 
Порески кредит је износ за који се умањује пореска обавеза. 
Захтев из става 3. овог члана порески обвезник може поднети у електронском облику преко портала Пореске управе или у писменом облику - непосредно или путем поште.  
Друга права физичког, односно правног лица и обавезе Пореске управе из порескоправног односа уређени су овим законом. 
Ако порески обвезник предаје документ на језику и писму који код пореског органа нису у службеној употреби у складу са законом којим се уређују службена употреба језика и писама, порески орган ће одредити рок који не може бити краћи од пет дана у којем ће порески обвезник доставити оверени превод на српски језик. Ако порески обвезник у остављеном року не достави оверени превод из става 6.  овог члана, сматра се да документ није ни поднет.

Члан 38.
	Пореска пријава представља извештај пореског обвезника Пореској управи о оствареним приходима, извршеним расходима, добити, имовини, промету добара и услуга и другим трансакцијама од значаја за утврђивање пореза. 
	Пореска пријава подноси се на обрасцу, који прописује министар, уз који се прилажу одговарајући докази. 
	Порески обвезник, порески пуномоћник или друго лице које је порески обвезник овластио за подношење пореске пријаве, законски заступник и заступник по службеној дужности дужан је да потпише пореску пријаву, осим ако је друкчије уређено пореским прописом. 
	Ако је пореску пријаву, односно неки њен део припремио порески саветник, и он је обавезан да потпише пореску пријаву, уз уношење свог ПИБ-а. 
	Пореска пријава подноси се Пореској управи у року од 15 дана од дана настанка пореске обавезе, осим ако није друкчије прописано овим или другим пореским законом. 
	Пореска пријава подноси се у електронском облику за порезе који се плаћају по одбитку у складу са законом којим се уређује порез на доходак грађана и законом којим се уређују доприноси за обавезно социјално осигурање (у даљем тексту: порез по одбитку), за порез на додату вредност, као и за:  
	1) порез на добит правних лица, осим пореза на добит правних лица по одбитку - од 1. априла 2015. године; 
	2) годишњи порез на доходак грађана - од 1. априла 2015. године; 
	3) порез на добит правних лица по одбитку, као и порез на добит правних лица по решењу сагласно одговарајућим одредбама закона који уређује порез на добит правних лица - од 1. марта 2016. године; 
	4) акцизе - од 1. јануара 2017. године; 
	5) порез на приход од самосталних делатности за предузетнике који воде пословне књиге - од 1. јануара 2017. године; 
	6) порез на премије неживотног осигурања - од 1. марта 2016. године; 
	7) остале пореске облике, и то за: 
	(1) пореску пријаву о обрачунатим и плаћеним доприносима за обавезно социјално осигурање за осниваче, односно чланове привредног друштва - од 1. марта 2016. године; 
	(2) пореску пријаву о обрачунатом и плаћеном порезу самоопорезивањем и припадајућим доприносима на зараду, односно другу врсту прихода од стране физичког лица као пореског обвезника - од 1. марта 2016. године; 
	(3) пореску пријаву за аконтационо - коначно утврђивање пореза на приходе од самосталне делатности за паушално опорезивање - од 1. јануара 2018. године; 
	(4) пореску пријаву за утврђивање пореза на капиталне добитке (физичких лица, укључујући и предузетнике) - од 1. јануара 2018. године; 
	(5) пореску пријаву за утврђивање пореза на наслеђе и поклон - од 1. јануара 2018. године; 
	(6) пореску пријаву за утврђивање пореза на пренос апсолутних права - од 1. јануара 2018. године; 
	(7) пореску пријаву за порез на имовину - од 1. јануара 2019. године. 
	Изузетно од става 6. овог члана, порески обвезници - физичка лица која су дужна да поднесу пореску пријаву која није у вези са обављањем делатности, могу ту пријаву да поднесу у електронском облику или у писменом облику - непосредно или путем поште, осим пореске пријаве за годишњи порез на доходак грађана коју подносе искључиво у електронском облику. 
	Пореску пријаву подноси Пореска управа уместо пореског обвезника по службеној дужности, односно у случају када порески обвезник пропусти да је поднесе по налогу контроле, као и у другим случајевима прописаним овим законом. 
	ПОРЕСКУ ПРИЈАВУ УМЕСТО ПОРЕСКОГ ОБВЕЗНИКА ПОРЕСКА УПРАВА ПОДНОСИ:
	1) ПО СЛУЖБЕНОЈ ДУЖНОСТИ,
	2) ПО ОСНОВУ НАЛАЗА КОНТРОЛЕ СА ДАНОМ ДОНОШЕЊА РЕШЕЊА ИЗ ЧЛАНА 54. СТАВ 2. ТАЧКА 2) ПОДТАЧКА (1) ОВОГ ЗАКОНА.
	Порески обвезник може поднети пореску пријаву електронским путем или у писменом облику - непосредно или путем поште и преко овлашћеног лица, у складу са законом, као и преко јавног бележника за пореске обавезе по основу пореза на имовину настале у вези са прометом непокретности, у складу са законом. 
	Начин подношења пријаве преко јавног бележника ближе се уређује актом који заједнички доносе министар и министар надлежан за послове правосуђа. 
	Начин подношења пореске пријаве у електронском облику ближе уређује министар.
	
Члан 39.
	Пореска управа може пореском обвезнику, на његов писмени захтев, поднет пре истека рока за подношење пореске пријаве, да одобри продужење рока подношења из оправданих разлога (болест, одсуствовање из земље, несрећни случај, елементарна непогода већих размера и сл.), док ти разлози не престану, а најдуже за шест месеци од дана истека законског рока за подношење пријаве. 
	ЗАХТЕВ ИЗ СТАВА 1. ОВОГ ЧЛАНА ПОДНОСИ СЕ ПОСЕБНО ЗА СВАКИ ПОРЕСКИ ОБЛИК И СВАКИ ПОРЕСКИ ПЕРИОД.
	О захтеву за продужење рока за подношење пореске пријаве решава закључком Пореска управа у року од пет дана од дана пријема захтева.  
	АКО ПОРЕСКА УПРАВА ОДОБРИ ПРОДУЖЕЊЕ РОКА ЗА ПОДНОШЕЊЕ ПОРЕСКЕ ПРИЈАВЕ, ТО ОДОБРЕЊЕ СЕ ОДНОСИ И НА ДОСПЕЛОСТ ПОРЕСКЕ ОБАВЕЗЕ, НА КОЈУ СЕ ПРИЈАВА ОДНОСИ.
	АКО ПОРЕСКИ ОБВЕЗНИК ПОДНЕСЕ ПОРЕСКУ ПРИЈАВУ ПО ИСТЕКУ РОКА КОЈИ ЈЕ ОДОБРЕН ЗАКЉУЧКОМ ИЗ СТАВА 3. ОВОГ ЧЛАНА, ПОРЕСКА ОБАВЕЗА ИЗ НАВЕДЕНЕ ПРИЈАВЕ ДОСПЕВА У РОКУ ПРОПИСАНОМ ПОСЕБНИМ ЗАКОНОМ.
	Ако је истекао законски рок за подношење пореске пријаве и захтев из става 1. овог члана је одбијен, пореска пријава се мора поднети у року од пет дана од дана достављања закључка о одбијању. 
	Против закључка из става 2. СТАВА 3. овог члана није дозвољена жалба.

Члан 40.
	Ако порески обвезник установи да пореска пријава, коју је поднео Пореској управи, ОДНОСНО ПОРЕСКА ПРИЈАВА КОЈУ ЈЕ УМЕСТО ПОРЕСКОГ ОБВЕЗНИКА ПОДНЕЛА ПОРЕСКА УПРАВА, садржи грешку која за последицу има погрешно утврђену висину пореске обавезе, односно пропуст друге врсте, дужан је да одмах, а најкасније до истека рока застарелости, поднесе пореску пријаву у којој су грешка или пропуст отклоњени (у даљем тексту: измењена пореска пријава). 
	Првобитно поднета пореска пријава не враћа се пореском обвезнику. 
	Поднету пореску пријаву порески обвезник може да измени највише два пута подношењем измењене пореске пријаве. 
	Под условом из ст. 1. и 3. овог члана, сматраће се да грешком или пропустом у првобитној пореској пријави из става 2. овог члана није учињено кривично дело или прекршај из овог закона. 
	Изузетно од ст. 1. и 3. овог члана, порески обвезник не може поднети измењену пореску пријаву после покретања поступка пореске контроле за контролисани порески период, односно након доношења решења о утврђивању пореза из члана 54. став 2. тачка 2) подтачка (2) овог закона, као и након покретања радњи пореске полиције у циљу откривања пореских кривичних дела.  
	Порески обвезник не може поднети измењену пореску пријаву за порез на додату вредност, за порески период за који је поднео пореску пријаву, у коме се врши промена опредељења за повраћај, без обзира на висину износа за повраћај.

ЧЛАН 41В
	ПОРЕСКУ ПРИЈАВУ О ОБРАЧУНАТОМ ГОДИШЊЕМ ПОРЕЗУ НА ДОХОДАК ГРАЂАНА ПО СЛУЖБЕНОЈ ДУЖНОСТИ ПОДНОСИ ПОРЕСКА УПРАВА УМЕСТО ПОРЕСКОГ ОБВЕЗНИКА, У СЛУЧАЈУ КАДА ПОРЕСКИ ОБВЕЗНИК ПРОПУСТИ ДА ЈЕ ПОДНЕСЕ У РОКУ ПРОПИСАНОМ ЗАКОНОМ КОЈИМ СЕ УРЕЂУЈЕ ПОРЕЗ НА ДОХОДАК ГРАЂАНА.

ЧЛАН 41Г
	ПОРЕСКУ ПРИЈАВУ ПОРЕЗА НА ДОДАТУ ВРЕДНОСТ КОЈУ ПОРЕСКИ ОБВЕЗНИК НЕ ПОДНЕСЕ У ПРОПИСАНОМ РОКУ, НАДЛЕЖНИ ПОРЕСКИ ОРГАН САЧИЊАВА И ПОДНОСИ ПО СЛУЖБЕНОЈ ДУЖНОСТИ.
	ПОРЕСКА ПРИЈАВА ИЗ СТАВА 1. ОВОГ ЧЛАНА САЧИЊАВА СЕ НА ОСНОВУ ПРЕЛИМИНАРНЕ ПОРЕСКЕ ПРИЈАВЕ ФОРМИРАНЕ У СИСТЕМУ ЕЛЕКТРОНСКИХ ФАКТУРА, У СКЛАДУ СА ЗАКОНОМ КОЈИМ СЕ УРЕЂУЈЕ ЕЛЕКТРОНСКО ФАКТУРИСАЊЕ.
	ПОРЕСКА ПРИЈАВА ПОРЕЗА НА ДОДАТУ ВРЕДНОСТ ПОДНЕТА ПО СЛУЖБЕНОЈ ДУЖНОСТИ САДРЖИ ПОДАТКЕ КОЈИ СЕ ОДНОСЕ ИСКЉУЧИВО НА ОБРАЧУНАТИ ПОРЕЗ НА ДОДАТУ ВРЕДНОСТ, ПРЕУЗЕТЕ ИЗ ПРЕЛИМИНАРНЕ ПОРЕСКЕ ПРИЈАВЕ.

Члан 63.
	Ако Пореска управа, до истека законског рока за доношење пореског решења, не може да утврди порез на основу потпуно утврђеног чињеничног стања донеће привремено пореско решење, на основу до тада утврђеног чињеничног стања. 
	Решење којим се коначно утврђује порез укида решење из става 1. овог члана. 
	Крајњи рок за доношење решења којим се коначно утврђује порез је три године од дана доношења привременог решења.
	АКО ПОРЕСКА УПРАВА, У РОКУ ОД ТРИ ГОДИНЕ ОД ДАНА ДОНОШЕЊА ПРИВРЕМЕНОГ РЕШЕЊА, НЕ ДОНЕСЕ РЕШЕЊЕ КОЈИМ СЕ ЗАМЕЊУЈЕ ПРИВРЕМЕНО РЕШЕЊЕ, ПОРЕСКА ОБАВЕЗА УТВРЂЕНА ПРИВРЕМЕНИМ РЕШЕЊЕМ СМАТРАЋЕ СЕ КОНАЧНО УТВРЂЕНОМ ПОРЕСКОМ ОБАВЕЗОМ.

Члан 75.
На износ мање или више плаћеног пореза и споредних пореских давања, осим камате, обрачунава се и плаћа камата по стопи једнакој годишњој референтној стопи Народне банке Србије, увећаној за десет процентних поена, применом простог интересног рачуна од сто. 
На дуговани порез и споредна пореска давања, осим камате, камата се обрачунава почев од наредног дана од дана доспелости. 
Камата се обрачунава за календарски број дана периода доцње у измирењу обавеза у односу на календарски број дана у години (365, односно 366 дана) декурзивним начином обрачуна, без приписа камате главници истеком обрачунског периода. 
Камата се у смислу става 3. овог члана обрачунава за све календарске дане у обрачунском периоду. 
Под обрачунским периодом подразумева се период од првог дана доцње, односно промене износа дуга и/или промене стопе из става 1. овог члана и/или истека сваке календарске године у периоду доцње за који се врши обрачун. 
Укупан износ камате представља збир обрачунате камате за поједине обрачунске периоде из става 5. овог члана. 
Ако се у току контроле утврди разлика пореске обавезе, камата се обрачунава од дана када је пореску обавезу порески обвезник био дужан да плати. 
АКО СЕ У ТОКУ КОНТРОЛЕ УТВРДИ РАЗЛИКА ПОРЕСКЕ ОБАВЕЗЕ, КАМАТА СЕ ОБРАЧУНАВА ЗА ПЕРИОД ПОЧЕВ ОД НАРЕДНОГ ДАНА ОД ДАНА ДОСПЕЛОСТИ ОБАВЕЗЕ ДО ДАНА УПЛАТЕ.
На износ више плаћеног пореза и споредних пореских давања, осим камате, камата се обрачунава по истеку рока од 30 дана од дана пријема захтева за повраћај. 
Ако је основ за повраћај поништено или измењено решење или други акт о задужењу, камата се обрачунава од дана уплате пореза. 
Ако се обвезнику пореза на додату вредност, у року прописаном законом којим се уређује порез на додату вредност, не изврши повраћај тог пореза, камата се обрачунава од наредног дана од дана истека тог рока. 
Обвезнику који је поднео захтев за рефакцију, односно за рефундацију пореза, камата се обрачунава по истеку рока од 30 дана од дана доношења решења којим му је утврђено право на рефакцију, односно за рефундацију.

Застој застарелости права на утврђивање и наплату пореза и споредних пореских давања, ПОВРАЋАЈ, ПОРЕСКИ КРЕДИТ, РЕФАКЦИЈУ РЕФУНДАЦИЈУ, КАО И НАМИРЕЊЕ ДОСПЕЛИХ ОБАВЕЗА ПУТЕМ ПРЕКЊИЖАВАЊА ПОРЕЗА

Члан 114з
	Застарелост права Пореске управе на утврђивање и наплату пореза и споредних пореских давања, ПОВРАЋАЈ, ПОРЕСКИ КРЕДИТ, РЕФАКЦИЈУ РЕФУНДАЦИЈУ, КАО И НАМИРЕЊЕ ДОСПЕЛИХ ОБАВЕЗА ПУТЕМ ПРЕКЊИЖАВАЊА ПОРЕЗА не тече:
	1) за време од покретања управног спора до правоснажности судске одлуке;
	2) за време када је другим законом прописано да се порески поступак не може отпочети, односно да се започети порески поступак прекида;
	3) за време када је у складу са одредбама чл. 73, 74, 74а и 74б овог закона, плаћање дугованог пореза одложено. 
	Време трајања застоја застарелости из става 1. овог члана не рачуна се у апсолутни рок за застарелост.

Члан 128.
	Порески инспектор саставља записник о пореској контроли. 
	Свака страница записника мора бити означена редним бројем и потписана. 
	Записник о пореској контроли доставља се пореском обвезнику. 
	Изузетно од става 3. овог члана, записник о пореској контроли евидентирања промета преко фискалне касе, електронског фискалног уређаја и других контрола које се врше у складу са одредбом члана 118. став 3. и члана 124. став 2. овог закона, доставља се без одлагања по окончању контроле.  
	На записник о пореској контроли порески обвезник има право да поднесе примедбе у року од осам дана од дана пријема записника, осим на донето усмено решење из члана 133. став 2. овог закона.  
	На записник о пореској контроли из става 4. овог члана порески обвезник има право да поднесе примедбе у року од два дана од дана пријема записника, осим на донето усмено решење из члана 133. став 2. овог закона, за пореског обвезника који делатност обавља на простору одржавања манифестација  ИЗ ЧЛАНА 131. СТАВ 6. ОВОГ ЗАКОНА.  
	Ако су примедбе поднете на страном језику у року из ст. 5. и 6. овог члана, сматраће се да су благовремено поднете ако се у року од наредна два дана достави превод примедби на српски језик оверен од стране овлашћеног лица. 
	Ако су у примедбама изнети нови докази и чињенице, због којих би требало променити чињенично стање утврђено у записнику или изменити раније правне оцене, порески инспектор ће о таквим доказима и чињеницама или о новим правним оценама саставити допунски записник у року до 30 дана од дана пријема примедаба из ст. 5-7. овог члана. 
	На допунски записник из става 8. овог члана не може се изјавити приговор. 
	Изузетно, ако је порески инспектор после достављања записника пореском обвезнику, односно допунског записника, дошао до нових сазнања или чињеница које утичу на утврђено чињенично стање, саставља додатак записника који се доставља пореском обвезнику. 
	На додатак записника порески обвезник има право да поднесе примедбе у року од осам дана од дана пријема додатка записника.
	
Члан 129.
	Ако се у поступку пореске контроле утврди да порески обвезник није применио, или није правилно применио прописе приликом утврђивања пореза на основу записника о извршеној пореској контроли, допунског записника, односно додатка записника о пореској контроли доноси се решење из члана 54. став 2. тачка 2) подтачка (1) овог закона. 
	Пореска управа доноси решење из става 1. овог члана у року од 60 дана од дана достављања записника, допунског записника, односно додатка записника о пореској контроли. Решењем из става 1. овог члана, налаже се пореском обвезнику да у року од 15 дана од дана достављања решења плати утврђену пореску обавезу на прописане уплатне рачуне јавних прихода, односно да отклони друге утврђене неправилности.
	У решењу из става 1. овог члана Пореска управа налаже пореском обвезнику и да поднесе пореску пријаву у којој отклања утврђене неправилности ако је пореска пријава основ за евидентирање износа утврђеног пореза из члана 62. став 2. тачка 1) овог закона. 
	НА ОСНОВУ РЕШЕЊА ИЗ СТАВА 1. ОВОГ ЧЛАНА ПОРЕСКА УПРАВА ПОДНОСИ ПОРЕСКУ ПРИЈАВУ УМЕСТО ПОРЕСКОГ ОБВЕЗНИКА У КОЈОЈ ОТКЛАЊА УТВРЂЕНЕ НЕПРАВИЛНОСТИ, АКО ЈЕ ПОРЕСКА ПРИЈАВА ОСНОВ ЗА ЕВИДЕНТИРАЊЕ ИЗНОСА УТВРЂЕНОГ ПОРЕЗА ИЗ ЧЛАНА 62. СТАВ 2. ТАЧКА 1) ОВОГ ЗАКОНА.
	Ако порески обвезник не поднесе пореску пријаву по налогу из решења из става 3. овог члана, Пореска управа подноси пореску пријаву уместо пореског обвезника.
	У случају пореских контрола у погледу испуњености услова за коришћење пореских олакшица у којима је утврђено да послодавац не испуњава услове за коришћење истих, Пореска управа решењем налаже послодавцу да уплати порез, као и доприносе за обавезно социјално осигурање који су првобитно плаћени из буџета Републике, без налагања подношења измењене пореске пријаве у којој се отклањају утврђене неправилности.
	

Члан 131. 
	У току пореске контроле порески инспектор изриче пореском обвезнику забрану вршења делатности ако утврди да се:
	1) делатност обавља тако да робу и услуге не прати веродостојна документација од значаја за утврђивање пореза (отпремница, фактура, изјава купца и др.);
	2) избегава утврђивање и плаћање пореза тако што се не уплаћује дневни пазар, у складу са прописима;
	3) избегава утврђивање и плаћање пореза радним ангажовањем лица која немају закључен уговор о раду или други акт о радном ангажовању донет у складу са прописима о радним односима, као и ако та лица нису, у складу са прописима, пријављена надлежној организацији обавезног социјалног осигурања;
	4) промет од продаје роба или пружања услуга не региструје преко фискалне касе, електронског фискалног уређаја или на други прописани начин.
	Забрана вршења делатности пореском обвезнику коме су у току пореске контроле утврђене неправилности из става 1. овог члана, изриче се:
	1) у трајању од 15 дана уколико се у поступку контроле код пореског обвезника утврди неправилност први пут;
	2) у трајању од 90 дана уколико се у поступку контроле код пореског обвезника утврди неправилност други пут;
	3) у трајању од једне године уколико се у поступку контроле код пореског обвезника утврди ова неправилност трећи пут.
	Забрана вршења делатности из става 2. овог члана, изриче се за неправилности утврђене у периоду од 24 месеца од прве утврђене неправилности у поступку пореске контроле.
	Забрана вршења делатности пореском обвезнику изриче се за пословне просторије пореског обвезника у којима су у току пореске контроле утврђене неправилности из става 1. тач. 1)-4) овог члана.
	Ако порески обвезник врши продају акцизних производа који нису обележени на прописани начин, изриче му се заштитна мера - забране обављања делатности за правно лице, односно предузетника у трајању од три месеца до једне године.
	Изузетно од става 2. овог члана, забрана вршења делатности пореском обвезнику који делатност обавља на простору одржавања манифестација (вашара, фестивала, изложби и других манифестација у склопу културних, музичких, спортских и других друштвених активности) изриче се за период трајања те манифестације.
	ИЗУЗЕТНО ОД СТАВА 2. ОВОГ ЧЛАНА, ЗАБРАНА ВРШЕЊА ДЕЛАТНОСТИ ПОРЕСКОМ ОБВЕЗНИКУ КОЈИ:
	1) ДЕЛАТНОСТ ОБАВЉА НА ПРОСТОРУ ОДРЖАВАЊА МАНИФЕСТАЦИЈА (ВАШАРА, ФЕСТИВАЛА, ИЗЛОЖБИ И ДРУГИХ МАНИФЕСТАЦИЈА У СКЛОПУ КУЛТУРНИХ, МУЗИЧКИХ, СПОРТСКИХ И ДРУГИХ ДРУШТВЕНИХ АКТИВНОСТИ) ИЗРИЧЕ СЕ ЗА ПЕРИОД ТРАЈАЊА ТЕ МАНИФЕСТАЦИЈЕ.
	2) ЗА ПРОМЕТ ОД ПРОДАЈЕ РОБА ИЛИ ПРУЖАЊА УСЛУГА ИЗДА РАЧУН КОЈИ САДРЖИ ДВОДИМЕНЗИОНАЛНИ БАР-КÔД (ЕНГ. QR - QUICK RESPONSE), А ЗА КОЈИ СЕ ВЕРИФИКАЦИЈОМ УТВРДИ ДА НИЈЕ ГЕНЕРИСАН ПУТЕМ СИСТЕМА ЕЛЕКТРОНСКЕ ФИСКАЛИЗАЦИЈЕ ПОРЕСКЕ УПРАВЕ РЕПУБЛИКЕ СРБИЈЕ, ОДНОСНО САДРЖИ QR КОД КОЈИ НЕ ВОДИ КА ПОРТАЛУ ПОРЕСКЕ УПРАВЕ ИЛИ САДРЖИ QR КОД КОЈИ ВОДИ КА ФИСКАЛНОМ РАЧУНУ КОЈИ СЕ НЕ ОДНОСИ НА ЕВИДЕНТИРАНИ ПРОМЕТ, ВЕЋ НА ДРУГИ ФИСКАЛНИ РАЧУН, ДРУГИ ИЗНОС, ДАТУМ, АРТИКЛЕ ИЛИ ДРУГОГ ОБВЕЗНИКА ИЛИ ДА ПРЕДСТАВЉА ДОКУМЕНТ КОЈИ ЈЕ НАКНАДНО ИЗМЕЊЕН, КОМБИНОВАН ИЛИ ТЕХНИЧКИ ИЗРАЂЕН, ИЗРИЧЕ СЕ У ТРАЈАЊУ ОД ЈЕДНЕ ГОДИНЕ.
	МЕРА ЗАБРАНЕ ВРШЕЊА ДЕЛАТНОСТИ ОБВЕЗНИКУ ИЗ СТАВА 6. ОВОГ ЧЛАНА ИЗРИЧЕ СЕ ОДМАХ.

Члан 167.
	Пореском управом руководи директор.
	Директора поставља Влада, на предлог министра.
	Директор Пореске управе обезбеђује координацију рада и јединствену примену пореских прописа на целокупној територији Републике, која се остварује актима министра (правилници, наредбе, упутства, обавезне инструкције) и непосредним издавањем интерних аката за рад (упутства, наредбе, инструкције и др.).
	На предлог директора Пореске управе, министар уређује:
1) унутрашње уређење и систематизацију радних места у Пореској управи, којом се прописују посебна знања и способности за поједина радна места;
1) УНУТРАШЊЕ УРЕЂЕЊЕ И СИСТЕМАТИЗАЦИЈУ ПОРЕСКЕ УПРАВЕ;
	2) права и обавезе запослених у Пореској управи (у даљем тексту: порески службеници) из радног односа које се односе на: висину основног и додатног коефицијента, платне групе и платне разреде за звања пореских службеника утврђена овим законом, критеријуме, висину и периоде за стимулативно награђивање, покретање и вођење поступка за утврђивање одговорности пореских службеника и намештеника за штету, покретање и вођење дисциплинског поступка против пореских службеника и намештеника, као и изрицање дисциплинских мера, овлашћење за вођење дисциплинског поступка и преношење тог овлашћења, као и евиденција изречених мера;
	3) стручно образовање, оспособљавање и усавршавање пореских службеника;
	4) правила понашања пореских службеника;
	5) послове који су неспојиви са службеном дужношћу;
	5а) поступак и начин вршења унутрашње контроле;
	6) друга питања у складу са овим и другим законом.
Члан 169а
	Попуњавање извршилачких радних места у Пореској управи врши се у складу са прописима којима се уређује рад државних службеника ако овим законом није другачије уређено.
	Радно место у Пореској управи попуњава се трајним премештајем пореског службеника, путем јавног конкурса или, изузетно, преузимањем државног службеника из другог државног органа ПРЕМЕШТАЈЕМ ПО ОСНОВУ СПОРАЗУМА О ПРЕУЗИМАЊУ.
	Одлуку о попуњавању радних места на начин из става 2. овог члана доноси директор Пореске управе.

Члан 169г
	Ако конкурсна комисија после спроведеног поступка избора утврди да неки од кандидата или сви кандидати испуњавају мерила прописана за избор, сачињава листу за избор кандидата од највише три кандидата са најбољим резултатом постигнутим КОЈИ СУ ИСПУНИЛИ МЕРИЛА ЗА ИЗБОР у поступку избора (у даљем тексту: листа за избор кандидата) и исту доставља директору Пореске управе.
	Директор Пореске управе са листе за избор кандидата бира кандидата и решењем одлучује о његовом пријему у радни однос уколико је изабран кандидат који није државни службеник, односно доноси решење о премештају ако је изабран кандидат који је државни службеник.
	Решење из става 2. овог члана садржи лично име кандидата, врсту и степен образовања и назив унутрашње организационе јединице Пореске управе у коју се прима и назив радног места на које се распоређује.
	Кандидати на јавном конкурсу који су учествовали у изборном поступку, имају право да изјаве жалбу у року од осам дана од дана пријема решења из става 2. овог члана и члана 169в став 3. овог закона. Жалба се подноси Жалбеној комисији Владе, преко доносиоца првостепеног решења.

Попуњавање радних места преузимањем државног службеника из другог државног органа

Члан 169д
	Радно место на неодређено време у Пореској управи може се попунити преузимањем државног службеника из другог државног органа.
	Преузимање државног службеника из другог државног органа врши се на основу споразума потписаног између директора Пореске управе и руководиоца државног органа из којег се преузима државни службеник у Пореску управу, уз сагласност тог државног службеника.

БЕЗБЕДНОСНЕ ПРОВЕРЕ КАНДИДАТА

ЧЛАН 169Д
	НА ПИСАНИ ЗАХТЕВ ДИРЕКТОРА ПОРЕСКЕ УПРАВЕ, У КОМЕ СЕ НАВОДЕ ПРАВНИ ОСНОВ, СВРХА И ОБИМ ПРОВЕРАВАЊА, ОБАВЉАЈУ СЕ БЕЗБЕДНОСНЕ ПРОВЕРЕ КАНДИДАТА СА ЛИСТЕ ЗА ИЗБОР ПРЕ ДОНОШЕЊА РЕШЕЊА О ПРИЈЕМУ У РАДНИ ОДНОС, ОДНОСНО РЕШЕЊА О ПРЕМЕШТАЈУ. 
	БЕЗБЕДНОСНЕ ПРОВЕРЕ ВРШИ БЕЗБЕДНОСНО–ИНФОРМАТИВНА АГЕНЦИЈА.
	БЕЗБЕДНОСНЕ ПРОВЕРЕ БЕЗБЕДНОСНО-ИНФОРМАТИВНЕ АГЕНЦИЈЕ ВРШЕ СЕ У СВРХУ УТВРЂИВАЊА ПОСТОЈАЊА СМЕТЊИ СА СТАНОВИШТА БЕЗБЕДНОСТИ РЕПУБЛИКЕ СРБИЈЕ, А У ПОСТУПКУ БЕЗБЕДНОСНОГ ПРОВЕРАВАЊА ПРИКУПЉАЈУ СЕ И ПРОВЕРАВАЈУ ПОДАЦИ О ЛИЦУ ПРЕМА КОМЕ СЕ СПРОВОДИ ПРОВЕРАВАЊЕ КОЈИ СУ НЕОПХОДНИ ДА СЕ ОСТВАРИ СВРХА БЕЗБЕДНОСНОГ ПРОВЕРАВАЊА, ДОК СЕ ПРОВЕРАВАЊЕ ВРШИ ОБАВЉАЊЕМ РАЗГОВОРА СА ГРАЂАНИМА, ПРИКУПЉАЊЕМ ПОДАТАКА ОД ПРАВНИХ ЛИЦА, ОРГАНА ВЛАСТИ ИЛИ УВИДОМ У РЕГИСТРЕ, ЕВИДЕНЦИЈЕ, ЗБИРКЕ И БАЗЕ ПОДАТАКА КОЈЕ СЕ ВОДЕ НА ОСНОВУ ЗАКОНА, КАО И ПРЕДУЗИМАЊЕМ ДРУГИХ МЕРА У СКЛАДУ СА ЗАКОНОМ И ПРОПИСИМА ДОНЕТИМ НА ОСНОВУ ЗАКОНА.
	О СПРОВЕДЕНОМ БЕЗБЕДНОСНОМ ПРОВЕРАВАЊУ САЧИЊАВА СЕ ИЗВЕШТАЈ КОЈИ СЕ ДОСТАВЉА ДИРЕКТОРУ ПОРЕСКЕ УПРАВЕ. У ИЗВЕШТАЈУ НЕ МОГУ ДА СЕ НАЛАЗЕ ПОДАЦИ НА ОСНОВУ КОЈИХ БИ СЕ ОТКРИЛЕ МЕТОДЕ И ПОСТУПЦИ КОРИШЋЕНИ У ПРИКУПЉАЊУ ПОДАТАКА, ИДЕНТИФИКОВАЛИ ИЗВОРИ ПОДАТАКА ИЛИ ПРИПАДНИЦИ МИНИСТАРСТВА УНУТРАШЊИХ ПОСЛОВА И БЕЗБЕДНОСНО-ИНФОРМАТИВНЕ АГЕНЦИЈЕ КОЈИ СУ УЧЕСТВОВАЛИ У БЕЗБЕДНОСНОМ ПРОВЕРАВАЊУ.
	ПОДАЦИ ПРИКУПЉЕНИ БЕЗБЕДНОСНИМ ПРОВЕРАВАЊЕМ ЕВИДЕНТИРАЈУ СЕ, ЧУВАЈУ И ШТИТЕ ПРЕМА ЗАКОНУ КОЈИМ СЕ УРЕЂУЈЕ ТАЈНОСТ ПОДАТАКА И ЗАКОНУ КОЈИМ СЕ УРЕЂУЈЕ ЗАШТИТА ПОДАТАКА О ЛИЧНОСТИ, А КОРИСТЕ САМО У СВРХУ ЗА КОЈУ СУ ПРИКУПЉЕНИ.
	КАНДИДАТ СА ЛИСТЕ ЗА ИЗБОР КОЈИ НЕ ПРОЂЕ БЕЗБЕДНОСНЕ ПРОВЕРЕ, НЕ МОЖЕ БИТИ ИЗАБРАН И ПРИМЉЕН У РАДНИ ОДНОС, ОДНОСНО ПРЕМЕШТЕН У ПОРЕСКУ УПРАВУ.

Члан 169е
	Поред случајева привременог премештаја државних службеника у истом државном органу, уређених прописима о радним односима у државним органима, порески службеник, може бити премештен на радно место у више звање у трајању до 12 месеци, уколико испуњава услове у погледу степена и врсте стручне спреме, знања и способности  и уколико је потребно да се радно место хитно попуни.
	ПОРЕД СЛУЧАЈЕВА ПРИВРЕМЕНОГ ПРЕМЕШТАЈА ДРЖАВНИХ СЛУЖБЕНИКА У ИСТОМ ДРЖАВНОМ ОРГАНУ, УРЕЂЕНИХ ПРОПИСИМА О РАДНИМ ОДНОСИМА У ДРЖАВНИМ ОРГАНИМА, ПОРЕСКИ СЛУЖБЕНИК, МОЖЕ БИТИ ПРЕМЕШТЕН НА РАДНО МЕСТО У ВИШЕ ЗВАЊЕ У ТРАЈАЊУ ДО 24 МЕСЕЦА, УКОЛИКО ИСПУЊАВА УСЛОВЕ У ПОГЛЕДУ СТЕПЕНА И ВРСТЕ СТРУЧНЕ СПРЕМЕ, КОМПЕТЕНЦИЈА ПОТРЕБНИХ ЗА ОБАВЉАЊЕ ПОСЛОВА РАДНОГ МЕСТА НА КОЈЕ СЕ ПРЕМЕШТА И УКОЛИКО ЈЕ ПОТРЕБНО ДА СЕ РАДНО МЕСТО ХИТНО ПОПУНИ ИЛИ У СЛУЧАЈУ ЗАМЕНЕ ОДСУТНОГ ПОРЕСКОГ СЛУЖБЕНИКА.
	Порески службеник који је привремено премештен у складу са ставом 1. овог члана, стиче сва права радног места на које је привремено премештен, док премештај траје.
	Порески службеник може бити привремено премештен због потребе рада, на друго радно место и то како у оквиру функције којој припада радно место са кога се премешта, тако и са радног места које припада основним функцијама Пореске управе на радно место у осталим функцијама и обрнуто, под условом да испуњава услове за рад на том радном месту предвиђене актом о унутрашњем уређењу и систематизацији радних места.

Члан 169љ
	Порески службеник може да напредује премештајем:
	1) на извршилачко радно место чији се послови обављају у непосредно вишем звању;
	2) на радно место руководиоца унутрашње организационе јединице чији се послови обављају у непосредно вишем звању.
	Порески службеник може да напредује премештајем сходно ставу 1. овог члана, под следећим условима:
	1) да постоји упражњено одговарајуће радно место;
	2) да испуњава услове за рад на радном месту на које се премешта или распоређује;
	3) да за последње две године пре стицања звања није кажњен за кривично дело и да није кажњен дисциплинском мером због повреде радне дужности;
	4) да се против њега не води кривични поступак за кривично дело за које се гони по службеној дужности нити дисциплински поступак због повреде радне дужности;
	5) да је два пута узастопно пре стицања непосредно вишег звања оцењен најмање оценом:
	- "нарочито се истиче" за радно место у звању главни порески саветник,
	- "истиче се" за радно место у осталим звањима.
	5) ДА ЈЕ ДВА ПУТА УЗАСТОПНО ПРЕ СТИЦАЊА НЕПОСРЕДНО ВИШЕГ ЗВАЊА УТВРЂЕНО НАЈМАЊЕ ДА:
	- „ПРЕВАЗИЛАЗИ ОЧЕКИВАЊА“ ЗА РАДНО МЕСТО У ЗВАЊУ ГЛАВНИ ПОРЕСКИ САВЕТНИК,
	- „ИСПУЊАВА ОЧЕКИВАЊА“ ЗА РАДНО МЕСТО У ОСТАЛИМ ЗВАЊИМА.
	Изузетно, порески службеник који је напредовао премештајем јер му је два пута узастопно одређена оцена "нарочито се истиче" може, да буде премештен сходно ставу 1. овог члана, ако му поново буде одређена оцена "нарочито се истиче".
	ИЗУЗЕТНО, ПОРЕСКИ СЛУЖБЕНИК КОЈИ ЈЕ НАПРЕДОВАО ПРЕМЕШТАЈЕМ ЈЕР ЈЕ ДВА ПУТА УЗАСТОПНО УТВРЂЕНО ДА „ПРЕВАЗИЛАЗИ ОЧЕКИВАЊА“ МОЖЕ, И АКО НЕ ИСПУЊАВА УСЛОВЕ ВЕЗАНЕ ЗА РАДНО ИСКУСТВО У СТРУЦИ ДА БУДЕ ПРЕМЕШТЕН СХОДНО СТАВУ 1. ОВОГ ЧЛАНА, АКО ЈЕ ОПЕТ УТВРЂЕНО ДА „ПРЕВАЗИЛАЗИ ОЧЕКИВАЊА“.
	Порески службеник може напредовати у смислу става 3. овог члана само једном, о чему решењем одлучује директор Пореске управе, на образложен предлог непосредног руководиоца.

Члан 171.
	У вршењу послова из своје надлежности службена лица Пореске управе дужна су да послове обављају у складу са законом, при чему се не могу руководити својим политичким убеђењима.
              СЛУЖБЕНА ЛИЦА ПОРЕСКЕ УПРАВЕ ДУЖНА СУ ДА У ВРШЕЊУ ПОСЛОВА ПОСТУПАЈУ САВЕСНО, СТРУЧНО, НЕПРИСТРАСНО, ПОЛИТИЧКИ НЕУТРАЛНО И ПРОФЕСИОНАЛНО, УЗ ОБАВЕЗУ ОЧУВАЊА ИНТЕГРИТЕТА СЛУЖБЕ, УГЛЕДА ОРГАНА И ПОВЕРЕЊА ЈАВНОСТИ.
	У ТОКУ РАДНОГ ВРЕМЕНА, У СЛУЖБЕНИМ ПРОСТОРИЈАМА, ПРИЛИКОМ НЕПОСРЕДНОГ РАДА СА СТРАНКАМА, КАО И ПРИЛИКОМ ОБАВЉАЊА СЛУЖБЕНИХ ЗАДАТАКА ВАН ПРОСТОРИЈА ОРГАНА, СЛУЖБЕНА ЛИЦА СУ ДУЖНА ДА СЕ УЗДРЖЕ ОД СВАКОГ ОБЛИКА ПОНАШАЊА, ИЗРАЖАВАЊА ИЛИ ИСТУПАЊА КОЈЕ МОЖЕ ДОВЕСТИ У СУМЊУ ЊИХОВУ ПОЛИТИЧКУ НЕУТРАЛНОСТ ИЛИ НЕПРИСТРАСНОСТ.
	ЗАБРАЊЕНО ЈЕ НОШЕЊЕ, ИСТИЦАЊЕ ИЛИ НА ДРУГИ НАЧИН ВИДЉИВО ПРИКАЗИВАЊЕ ОБЕЛЕЖЈА, СИМБОЛА, НАТПИСА, СЛОГАНА, ЗНАЧКИ, ОДЕЋЕ ИЛИ ДРУГИХ ЗНАКОВА КОЈИ ПРЕДСТАВЉАЈУ ИЛИ СЕ МОГУ РАЗУМНО ТУМАЧИТИ КАО ПОЛИТИЧКА, СТРАНАЧКА, ИДЕОЛОШКА ИЛИ ПРОТЕСТНА ПОРУКА.
	ПОВРЕДА ОБАВЕЗЕ ПОЛИТИЧКЕ НЕУТРАЛНОСТИ, ОДНОСНО ПОСТУПАЊЕ СУПРОТНО ОДРЕДБАМА СТ. 1-3. ОВОГ ЧЛАНА, ПРЕДСТАВЉА ТЕЖУ ПОВРЕДУ РАДНЕ ДУЖНОСТИ.
	У СЛУЧАЈУ ПОВРЕДЕ ЗАБРАНЕ ИЗ СТАВА 3, НЕПОСРЕДНИ РУКОВОДИЛАЦ ЈЕ ДУЖАН ДА БЕЗ ОДЛАГАЊА НАЛОЖИ УКЛАЊАЊЕ СПОРНОГ ОБЕЛЕЖЈА ИЛИ ПРЕКИД ТАКВОГ НАЧИНА ИСТУПАЊА. 
	УНУТРАШЊА КОНТРОЛА ЈЕ ОВЛАШЋЕНА ДА У СЛУЧАЈУ ОСНОВАНЕ СУМЊЕ НА ПОВРЕДУ ОВОГ ЧЛАНА ПРЕДУЗМЕ ХИТНЕ МЕРЕ, УКЉУЧУЈУЋИ ПРИВРЕМЕНО УДАЉЕЊЕ СА РАДА У СКЛАДУ СА ЗАКОНОМ, РАДИ ОБЕЗБЕЂЕЊА НЕСМЕТАНОГ ПОСТУПКА И ОЧУВАЊА УГЛЕДА СЛУЖБЕ.
	СЛУЖБЕНА ЛИЦА СУ ДУЖНА ДА ОМОГУЋЕ УТВРЂИВАЊЕ ЧИЊЕНИЦА И ОЧУВАЊЕ ДОКАЗА У ПОСТУПКУ УТВРЂИВАЊА ОДГОВОРНОСТИ.


ЧЛАН ___.
	ОДРЕДБА ЧЛАНА __. СТАВ __. КОЈОМ СЕ БРИШЕ ОГРАНИЧЕЊЕ ПОДНОШЕЊА БРОЈА ИЗМЕЊЕНЕ ПОРЕСКЕ ПРИЈАВЕ, ОДНОСИ СЕ И НА ПОРЕСКЕ ПРИЈАВЕ ПОДНЕТЕ ДО ДАНА СТУПАЊА НА СНАГУ ОВОГ ЗАКОНА.

ЧЛАН ___.
	ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”.
